સામગ્રી: ગુજરાતમાં રાધનપુર (પાટણ જિલ્લો), બાયડ (અરવલ્લી જિલ્લો), અમરાઈવાડી (અમદાવાદ જિલ્લો), ખેરાલુ (મહેસાણા જિલ્લો), થરાદ (બનાસકાંઠા જિલ્લો) અને લુણાવડા (મહિસાગર) ઉપર પેટાચૂંટણી યોજાઈ રહી છે. 

ચૂંટણીપંચ દ્વારા 'સ્ટાન્ડર્ડ ઑપરેટિંગ પ્રોસિજર' નક્કી કરવામાં આવી છે, જેથી મતદાન પૂર્વે કે પછી ઈવીએમ સાથે ચેડા ન થઈ શકે.  

છતાં મતદારના મગજમાં સવાલ રહે, 'મારો મત બરાબર રીતે નોંધાયો છે કે કેમ?'

અમુક સાવચેતી, કાળજી અને સતર્કતા દ્વારા આ વાતની ખાતરી થઈ શકે છે. 

ગુરુવારે તમામ પેટાચૂંટણીની સાથે હરિયાણા અને મહારાષ્ટ્રમાં આગામી સરકાર કોણ બનાવશે તે નક્કી થશે?

ખાતરી કઈ રીતે થાય?

પોલિંગ અધિકારી બૅલેટ બટન દબાવે પછી જ મતદાન થઈ શકે

પસંદગીના ઉમેદવારોનાં નામ અને ચૂંટણીચિહ્ન સામેનું 'બ્લૂ બટન' દબાવો એટલે તેની સામે રહેલી લાઇટ થશે અને બીપનો અવાજ સંભળાશે. 

આમ 'દૃશ્ય અને શ્રાવ્ય' માધ્યમથી મતદાર તેનો મત રેકર્ડ થયો હોવાની ખાતરી કરી શકે છે. 

મતદાનના દિવસે વહેલી સવારે EVMs પોલિંગ બૂથ પર પહોંચે અને મતદાન શરૂ થાય તે પહેલાં રાજકીય પક્ષોનાં પ્રતિનિધિઓની હાજરીમાં કમ સે કમ 50 મતોનું 'મૉક પૉલ' કરાવવામાં આવે છે, જેથી કરીને સંદિગ્ધતાને કોઈ અવકાશ ન રહે. 

રાજકીય પક્ષો અવારનવાર ઈવીએમની વિશ્વસનિયતા ઉપર સવાલ ઉઠાવતા રહ્યા છે, પરંતુ ચૂંટણીપંચે દરેક વખતે આ આરોપોને નકાર્યા છે. 

ફરી બટન દાબીએ તો?

લાખના સીલ, વિશિષ્ટ પટ્ટી તથા પોલિંગ એજન્ટ્સની સહી EVMની પેટી ઉપર લેવામાં આવે છે

એક વખત બૅલેટ યુનિટ ઉપરનું બ્લૂ બટન દબાવો એટલે ચોક્કસ ઉમેદવારને આપવામાં આવેલો મત નોંધાય જાય છે અને મશીન ફરી 'લૉક' થઈ જાય છે.

જો ફરીથી કે વારંવાર બટન દબાવવામાં આવે તો પણ મત રેકર્ડ થતો નથી. આમ 'એક વ્યક્તિ, એક મત'ના સિદ્ધાંત સાથે ચેડા નથી થઈ શકતા. 

પ્રિસાઇડિંગ ઓફિસર કંટ્રોલ યુનિટમાં 'બૅલેટ બટન' દબાવે પછી જ બીજો મત નોંધાય શકે છે.   

સોશિયલ મીડિયા ઉપર ઘણી વખત એવી અફવાઓ વહેતી થાય છે કે બટન દબાવવાથી શોક લાગી શકે છે. 

ચૂંટણીપંચનું કહેવું છે કે આ પ્રકારની અફવાઓ પર ધ્યાન ન આપશો અને EVM સંપૂર્ણપણે સુરક્ષિત છે. 

જો આપના મતવિસ્તારમાં લોકસભાની સાથે વિધાનસભાની પેટાચૂંટણી પણ યોજાઈ રહી હોય તો તેના માટે અલગથી EVM અને VVPAT સેટ મૂકવામાં આવશે. 

VVPAT સાથે શું કરવાનું?

VVPATમાં સાત સેકંડ સુધી સ્લીપ દેખાશે

મતદાર મતદાન કરવા પહોંચે તે પહેલાં VVPATમાંથી બરાબર રીતે પ્રિન્ટ નીકળે છે કે કેમ તેની ખાતરી 50 મત...\nઅગાઉની સામગ્રીનો સારાંશ નીચે મુજબ કરી શકાય છે:
સોમવારે ગુજરાતની છ સહિત દેશભરમાં 51 વિધાનસભા બેઠક ઉપર પેટાચૂંટણી યોજાઈ રહી છે. આ સિવાય મહારાષ્ટ્ર તથા હરિયાણામાં નવી વિધાનસભાનું ગઠન થશે.